Messiaanlik kogudus ja äratuskeskus
Au Kuningas, Jeruusalemm
TULD JERUUSALEMMAST
Pastor Oren Lev Ari
Shalom Jeesuse Kristuse nimel!
On uus päev ja võime tänada Issandat armu eest.
Räägin täna Issanda Jeesuse preestrirollist.
Jeesuse Kristuse preestriamet erineb Aaroni preestriametist.
Vaatame Heebrealaste 7:1-3 -
Seesama Melkisedek oli ju Saalemi kuningas,
Kõigekõrgema Jumala preester, kes tuli vastu Aabrahamile,
kui see pöördus tagasi kuningaid löömast, ja õnnistas teda,
kellele ka Aabraham jagas kümnist kõigest,
ja kes on, nagu ta nimi esmalt tõlgitakse, Õiguse kuningas”,
siis aga ka Saalemi kuningas, see on Rahu kuningas”,
isatu, ematu, suguvõsatu, kellel ei ole päevade algust ega elu otsa,
aga sarnaselt Jumala Pojaga jääb preestriks jäädavalt.
Ta oli siis Jumala Poja sarnane.
Paljud teoloogid vaidlevad selle üle ja ütlevad,
et Melkisedek oli ehk Jeesus, või siis mitte,
aga ma ei räägi praegu sellest.
Teame, et Jeesus on preester Melkisedeki korra järele.
Jeesust nimetatakse Melkisedekiks.
Vaatame salmid 11-17:
Kui nüüd täiuslikkus oleks olnud olemas
leviitide preestriameti kaudu - selle läbi on rahvas ju saanud Seaduse -,
miks oli siis veel vaja esile tõsta teistsugune preester
Melkisedeki korra järgi, mitte aga Aaroni korra järgi?
Preestriameti muutmisega sünnib ju paratamatult ka seaduse muutmine.
Sest see, kelle kohta kõike seda öeldakse, on ju teise suguharu liige,
kust veel keegi pole teeninud altari juures.
On ju ilmne, et meie Issand on tõusnud Juudast,
kelle suguharule Mooses ei ole midagi rääkinud preestriametist.
Ja asi saab veel selgemaks,
kui Melkisedeki sarnaselt tõstetakse preestriks üks teine,
kes ei ole preestriks saanud lihaliku käsu Seadust mööda,
vaid hävimatu elu väge mööda.
Sest tunnistatakse ju:
Sina oled igavesti preester Melkisedeki korra järgi.”
Peame mõistma üht asja.
Jeesus Kristus on ülempreester Melkisedeki korra järgi.
Mida preestrid tegid?
Nad pidid ohvreid tooma nii enda kui rahva eest.
Jeesuse ohver erines Vana Testamendi preestrite omadest.
Vana Testamendi preestrid ohverdasid kitsi ja lambaid.
Jeesusel oli vaid üks ohver, mille ta tõi palvetades ja nuttes,
nii et tema higitilgad muutusid verepiiskadeks.
Ta palvetas kõvasti ja hüüdis Jumala poole.
Ta ei saanud ohverdada kitsi ja lambaid,
kuna Tema preestriamet ei olnud Toora preestriamet.
Mida Jeesus preestrina ohverdas?
Ta ohverdas oma ihu maailma pattude eest.
Kuningas Taavet rääkis sellest prohvetlikult:
Tapaohver ei ole su meele järgi ... Vaata, ma tulen,
rullraamatus on minust kirjutatud.
Sinu tahtmist, mu Jumal, teen ma hea meelega."
Jeesus tõi kaks ohvrit: pisaratega palved,
kui ta palvetas tuliselt koguduse eest,
ja iseenda maailma eest.
"Sest nõnda on Jumal maailma armastanud,
et ta andis oma ainusündinud Poja, et ükski, kes temasse usub,
ei läheks hukka, vaid tal oleks igavene elu."
Nii on Ta eeskujuks meile, Kõrgeim, kellele me läheneme,
kuna oleme kuninglik preesterkond.
Tuld Jeruusalemmast
Püha rahvas, tema omand, kes kuulutab Issanda tegusid.
Meiegi peame pisarais palvetama Kõigekõrgema ees
perede, Iisraeli ja kogu maailma eest.
Jeesus on kogu aeg meie eest palvetanud.
Ta palvetab meie eest Taevas. Meiegi peame palvetama.
Peame andma ka oma elud elavaks ohvriks Jumalale,
ehk andma oma ihud Elava Jumala kasutusse.
Kui annad oma ihu, annad ka selles sisalduva -
ka oma vaimu ja hinge, mis elavad ihus.
Vaatame Roomlastele 12:1. Seda on oluline mõista.
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks;
see olgu teie mõistlik jumalateenistus.
Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Jumal ütleb meile Pauluse kaudu,
et peame andma oma ihud
elavaks, pühaks ja Jumalale meelepäraseks ohvriks.
See on meie mõistlik jumalateenistus.
See teenistus pole hingeline ega lihalik, vaid vaimne.
Vaatame oma Ülempreestrit, Jeesust Kristust.
Näeme tema preestriametit ja tahame seda järgida.
Jätkame Heebrealaste 7. peatükist, salmist 16 -
"Kes ei ole preestriks saanud lihaliku käsu Seadust mööda,
vaid hävimatu elu väge mööda."
Kui tahame olla nagu Jeesus,
kes on ülempreester Melkisedeki korra järgi,
saame hävimatu elu väe.
Me ei tee seda liha jõus,
vaid palvetame Elava Jumala, Püha Vaimu väes, nagu Jeesus.
Kui anname oma ihud,
ei pea me maailma eest surema,
kuna Jeesus suri ja tõusis üles ühe korra
ja lepitas patud igaveseks.
Kuid räägin nüüd sellest, et peame Jeesuse kombel
palvetama pisarais maailma, Iisraeli ja oma perede eest.
Kui oleme maa peal Tema sarnased preestrid,
saame selleks hävimatu elu väe,
Püha Vaimu väe.
Kui anname oma ihud
elavaks, pühaks ja Jumalale meelepäraseks ohvriks,
saame Püha Vaimu väe.
Nii anname end Jumala teenistusse,
mis on vaimne teenistus, südame, mitte liha teenistus.
Jumal annab meile jõudu. Heebrealaste 10:11 -
"Iga preester seisab päevast päeva oma teenistuses
ja ohverdab aina neidsamu ohvreid, mis aga kunagi ei või ära võtta patte.
Aga see siin, ohverdanud üheainsa ohvri pattude eest,
on jäädavalt istunud Jumala paremale käele ..."
Preestrid seisavad oma teenistuses igapäevaselt.
Nad ohverdasid samu ohvreid, mis ei suutnud patte kaotada.
Nad ohverdasid pidevalt Jumalale lehmi, kitsi ja lambaid.
Jeesus ohverdas vaid korra ja istus Isa paremale käele.
Ta ütles ristil: See on lõpetatud.
Nüüd pole enam muid ohvreid vaja.
Pole vaja enam loomi ohverdada.
Jeesus lepitas meie patud igaveseks iseenda ohverdamisega.
Mida meie peame tegema? Kuidas saame oma patud andeks?
Võib-olla küsite: "Pastor, kas me siis ei teegi vahel pattu?"
Jah, kõik teevad vahel pattu ja eksivad.
Ometi usume me Jeesuse ohvrisse,
mis Ta meie eest 2000 aasta eest ristil ohverdas.
Au Kuninga Kogudus
Sellest piisas eile, ja piisab nii täna kui hommegi.
Jeesus ei muutu. Ta on igavesti ülempreester.
Tema ohver on endiselt jõus.
Kui patustame või eksime,
peame meelt parandama ja paluma Jumalalt andestust,
ning võtma vastu lepituse, mis meile ristil anti.
Kui seda teeme, siis toimib seesama vägi,
mis tegutses 2000 aasta eest, ka täna.
Peame mõistma, et Jeesuse ohver toimib alati.
Jeesus isegi istus Isa paremale käele.
Kui teeme pattu, isegi kui seda oleks võimalik vältida,
kuna Jumala abil võib lakata pattu tegemast,
kuid kui seda peaks meie elus siiski juhtuma,
peame Jeesuse ristiohvri läbi andestust paluma.
Siis saame oma patud andeks. Peame seda uskuma.
Preestrid ohverdasid iga päev ja tegid kõvasti tööd.
Kuid Tema tõi igavese ohvri ja istus Isa paremale käele.
Ta tegi seda meie eest, meie ülempreestrina,
Jumala Tallena.
Vaatame Heebrealaste 9:13 -
"Sest kui sikkude ja härgade veri ja lehma tuhk,
mida piserdatakse rüvetunute peale, pühitseb liha puhtuseks,
kui palju enam siis Kristuse veri. Kristus, kes igavese Vaimu läbi
ohverdas iseenese laitmatuna Jumalale, puhastab meie südametunnistuse
surnud tegudest teenima elavat Jumalat."
Jeesuse veri,
mille Ta ohverdas Jumalale igavese Vaimu kaudu.
Mida see tähendab?
Seda, et Jeesuse veri toimib igavesti.
Nii selles maailmas kui tulevases.
"... kes igavese Vaimu kaudu ohverdas enese laitmatuna ...
puhastab meie südametunnistuse surnud tegudest
teenima elavat Jumalat!"
Milleks Jeesus end ohverdas?
Miks Ta tuli, et olla preester Melkisedeki korra järgi?
Selleks, et naaseksime oma Jumala juurde.
Et saaksime oma patud andeks, kuid mitte ainult selleks.
Selleks, et muutuksime Kristuse sarnaseks,
ja teeniksime elavat Jumalat puhta südametunnistusega,
puhaste südametega Jeesuse nimel.
Et teeniksime Jumalat nii nagu Jeesus.
See on Isa tahe. Selleks andis Ta oma ainsa Poja.
Seepärast oleme saanud maa peal oma Jumala preestreiks ja kuningaiks.
Kuninglik preesterkond.
Kui sul on probleeme ja sa ei tea, kuidas neid lahendada,
kui oled teinud midagi valesti ega tunne Püha Vaimu ligiolu,
mine tagasi risti juurde, naase allika juurde,
Kristuse ihu juurde, mis murti sinu eest;
Kristuse vere juurde, mis valati sinu eest.
Võta see vastu elava ohvrina enda eest, oma pere eest
ja kogu maailma eest.
Kui vajad isiklikku pattude andestust ja Püha Vaimu väge
pead naasma risti juurde.
Pead naasma lunastuse sõnade äärde,
ja seisma elava Jumala ees ning paluma andeks,
tänama Isa ja paluma Tal uuendada oma lepingut sinuga.
Ütle: "Isa, ma tänan Sind Jeesuse Kristuse eest,
kes on ülempreester Melkisedeki korra järgi,
ja Jumala Tall, kes andis minu eest oma elu."
Kui seda teed, hakkad tundma Püha Vaimu ligiolu,
mitte üksnes vaimselt, vaid ka füüsiliselt.
Püha Vaim tuleb sinu juurde.
Jumala vägi tuleb ja murrab kõik ikked Jeesuse nimel.
Jeesuse veri toimib alati.
Kelle jaoks ja kuidas Jeesuse veri toimib?
Vaatame 1. Johannese 1:1 -
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast.
Jah, Elu on saanud avalikuks, ja me oleme näinud ja me tunnistame
ja kuulutame teile igavest elu, mis oli Isa juures
ja on saanud meile avalikuks.
Mida me oleme näinud ja kuulnud, seda me kuulutame ka teile,
et teilgi oleks osadus meiega.
Meie osadus on osadus Isaga ja tema Poja Jeesuse Kristusega.
Ja me kirjutame seda, et meie rõõm oleks täielik.
Ja see on sõnum, mida me oleme kuulnud temalt
ja kuulutame teile:
Jumal on valgus, ja temas ei ole mingit pimedust.
Kui me ütleme: Meil on osadus temaga”,
kuid käime pimeduses, siis me valetame ega tee tõtt.
Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
Miks kõik apostlid räägivad elu Sõnast, Jeesusest?
Seepärast, et teilgi oleks osadus meiega
ja meil on osadus Isa ja Tema Pojaga,
Jeesuse Kristuse, ja muidugi ka Püha Vaimuga.
Peame käima valguses. Valgus on Jumala Sõna.
Sõna peab pääsema meie südameisse.
Peame mõtisklema Jumala Sõna üle,
ja elama selles pidevalt.
Tuld Jeruusalemmast
Valguses käimine on esimene asi.
Sõna vastu võtmine ja sellele kuuletumine.
Teine asi: Kui teeme seda, tekib inimeste vahel osadus.
Elame koguduses, oleme Ihu liikmed.
Koos moodustame Kristuse Ihu. Jeesus on meie pea.
Kui käime valguses, pole meil koguduses probleeme.
Moodustub omavaheline osadus. Mis siis juhtub?
Tema Poja veri puhastab meid kõigest patust.
Niisiis tuleb käia valguses ja olla üksteisega osaduses,
ja siis puhastab meid Jeesuse veri.
Meil on see vägi - puhastav Jeesuse veri.
Paljud kuulutavad täna Jeesuse verest,
kuid ei käi valguses,
ei võta vastu Sõna ega kuuletu sellele,
ega ole osaduses kogudusega.
Jeesuse vere kaudu saame palju õnnistusi.
Kahjuks ei saa selline inimene mingeid õnnistusi,
kes ei käi valguses ega ühine vendade-õdedega.
See on tõde.
Kuigi Jumal tahab õnnistada Jeesuse vere kaudu.
Aga kui sa Jumala öeldut ei järgi, siis seda ka ei juhtu.
Jätkame Heebrealaste kirjas, peatükk 10, salm 19.
Loeme, kuidas ja kelle jaoks Jeesuse veri toimib?
"Vennad, et meil on siis Jeesuse vere varal
julgus sisse minna kõige pühamasse paika -
selle tee on ta avanud meile uuena ja elavana vahevaiba,
see on oma ihu kaudu -
ja et meil on suur preester Jumala koja üle,
siis mingem Jumala ette siira südamega usukülluses,
olles südame poolest piserdamisega puhastatud
kurjast südametunnistusest ja ihu poolest pestud puhta veega!
Pidagem vankumatult kinni lootuse tunnistusest,
sest ustav on, kes seda on tõotanud.
Ja mõtelgem üksteisele, kuidas üksteist virgutada armastusele
ja headele tegudele.
Ärgem jätkem unarusse oma koguduse kooskäimist,
nõnda nagu mõnel on kombeks, vaid julgustagem selleks üksteist -
ja seda enam, mida rohkem te näete seda päeva lähenevat."
Paljudel on kombeks koguduse koosolekutel mitte käia.
Kallid vennad ja õed! Peame jääma Ihusse!
See on ülioluline.
Toon näite.
Kui käsi lõigatakse ära,
võib ihu päästa, kuid kätt mitte.
Käsi sureb. Miks? Kuna see pole ühenduses eluga.
Kus elu on? Veres.
Kui te ei jää elava Jumala kogudusse,
ei voola teis veri.
Mis teiega siis juhtub?
Tuleb vaimne surm. Hoidku Issand selle eest!
See on suur needus.
Seepärast peame jääma kohalikku kogudusse.
Pöördun ka vaatajate poole, kõigi poole, kes praegu vaatavad.
Ma ei tee teile vaid ettepanekut, vaid palun teid:
minge kohalikku kogudusse.
Minge kogudusse ja teenige Jumalat!
Jääge kogudusse, kuna Jumal õnnistab seal.
Mida koguduse kohta öeldakse? Laul 133:1 -
"Vaata, kui hea ja armas on see, et vennad üheskoos elavad!
See on nagu kallis õli pea peal, mis nõrgub alla habemesse,
Aaroni habemesse, mis nõrgub alla tema rõivaste palistusse,
ja nagu Hermoni kaste, mis langeb maha Siioni mägedele.
Sest sinna on Issand seadnud õnnistuse, elu igaveseks ajaks."
Jeesuse vere kaudu, meie ülempreestri kaudu,
on meil õnnistus ja elu igaveseks ajaks.
Kui võtame vastu Jumala Sõna ja kuuletume sellele,
siis käime valguses.
Siis tekib koguduses osadus ja armastame üksteist.
Teenime Jumalat andidega, mida Püha Vaim igaühele jagab.
Siis Jeesuse veri puhastab meid.
Saame õnnistuse ja elu Jeesuse vere kaudu.
See on lihtne. Tehke siis nii.
1. Korintlastele 10:16 - Õnnistuse karikas,
mida me õnnistame, - eks see ole Kristuse vere osadus?
Leib, mida me murrame, - eks see ole Kristuse ihu osadus?
Et leib on üks, siis ka meie, paljud, oleme üks ihu,
sest me kõik saame osa sellest ühest leivast.
Vaadake neid, kes ihu poolest on Iisrael!
Eks need, kes ohvreid söövad, ole altari osaduses?
Mida ma siis nüüd ütlen? Kas seda, et ebajumalaohver on midagi?
Või et ebajumal on midagi?
Ei! Vaid ma ütlen, et seda, mida ohverdatakse,
ei ohverdata Jumalale, vaid kurjadele vaimudele.
Aga ma ei taha, et teie saaksite kurjade vaimude kaaslasteks.
Te ei või juua Issanda karikast ja kurjade vaimude karikast,
te ei või osa saada Issanda lauast ja kurjade vaimude lauast.
Või tahame Issandat teha kiivaks? Kas oleme temast tugevamad?
Peame võtma vastu Kristuse õpetused
ja käima Tema käskude järgi.
Vennad ja õed, tahan lõpuks seda öelda.
On väga oluline teha seda, mida Issand meilt palub.
On tähtis mõista, et Kristuse preestriamet
erineb Aaroni preestriametist.
Vana Testamendi preestrid ohverdasid pidevalt ohvreid,
ja nende ohvrid ei toonud täiuslikkust.
Kui meie Issand Jeesus, preester Melkisedeki korra järgi,
ohverdas end ühe korra igaveseks, ja istus Isa paremale käele,
siis igaüks, kes selle ohvri vastu võtab,
saab igavese elu. Ja kui eksime ja langeme -
"õige langeb seitse korda ja tõuseb jälle."
Jumal tõstab meid üles.
See on tõde. Ja veel üks asi.
Peame olema Kristuse sarnased ja vaatama,
mida Ta tegi preestrina maa peal Iisraelis.
Ta hüüdis pisarais Jumala Poole, meiegi peame palvetama;
Ta andis oma ihu elavaks ohvriks,
ja meil kästakse Roomlaste kirjas
anda oma ihud Jumalale elavaks ohvriks.
Me ei pea surema,
vaid andma oma ihuliikmed õigsuse teenistusse.
Peame käima valguses,
võtma vastu Jumala Sõna ja olema üksteisega osaduses.
Me ei saa jätta oma koguduse kooskäimisi,
nagu paljudel on kombeks, eriti lõpuajal.
Käige koguduses, palvetage ja teenige,
kasutage Püha Vaimu ande ja andke au Jumalale.
Siis puhastab Jeesuse veri meid pattudest
ja saame õnnistuse Tema vere kaudu.
Õnnistuse ja igavese elu Jeesuse nimel.
Ülal on meie kontaktandmed Iisraelis, kui keegi soovib toetada meie tööd.
Tõlge: Monika Jaaguri